title: Rozhodnutie Rady (EÚ) 2018/639 z 19. marca 2018 o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA)

text:
               26.4.2018

               SK

               Úradný vestník Európskej únie

               L 106/1

         ROZHODNUTIE RADY (EÚ) 2018/639
   z 19. marca 2018
   o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rozhodnutie Európskeho parlamentu a Rady (EÚ) 2017/1324 (1) upravuje účasť Únie na Partnerstve pre výskum a inováciu v oblasti Stredozemia (ďalej len „PRIMA“ – Partnership for Research and Innovation in the Mediterranean Area), na ktorom sa spoločne podieľajú niektoré členské štáty.

               (2)

               Cieľom programu PRIMA je realizovať spoločný program na vybudovanie výskumných a inovačných kapacít a rozvíjať znalosti a spoločné inovačné riešenia pre agropotravinárske systémy v záujme zabezpečenia ich udržateľnosti a pre integrované zásobovanie vodou a hospodárenie s ňou v oblasti Stredozemia, aby sa zabezpečila väčšia odolnosť týchto systémov a tohto zásobovania a hospodárenia voči zmene klímy, ako aj ich väčšia účinnosť, nákladová efektívnosť a environmentálna a sociálna udržateľnosť a aby sa prispelo k riešeniu problémov v oblasti nedostatku vody, potravinovej bezpečnosti, výživy, zdravia, blahobytu a migrácie pri ich zdroji.

               (3)

               Program PRIMA budú spoločne realizovať viaceré členské štáty a tretie krajiny (ďalej len „zúčastnené štáty“), pričom budú preukazovať vysokú úroveň záväzku dosiahnuť vedeckú, riadiacu a finančnú integráciu a budú pracovať za rovnakých podmienok.

               (4)

               Marocké kráľovstvo (ďalej len „Maroko“) vyjadrilo želanie pripojiť sa k programu PRIMA ako zúčastnený štát a to za rovnakých podmienok ako členské štáty a tretie krajiny pridružené k programu Horizont 2020 – rámcovému programu pre výskum a inováciu (2014 – 2020), ktoré sa zúčastňujú na partnerstve PRIMA.

               (5)

               V súlade s článkom 1 ods. 2 rozhodnutia (EÚ) 2017/1324 sa Maroko stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Maroka na programe PRIMA.

               (6)

               Rada 30. mája 2017 poverila Komisiu začať rokovania v mene Únie o medzinárodnej dohode s Marokom, ktorou sa stanovujú podmienky účasti Maroka na programe PRIMA s výhradou prijatia rozhodnutia (EÚ) 2017/1324. Rokovania boli úspešne ukončené parafovaním Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA) (ďalej len „dohoda“).

               (7)

               Dohoda by sa mala podpísať.

               (8)

               S cieľom umožniť účasť Maroka na programe PRIMA hneď od začiatku by sa dohoda mala predbežne vykonávať do ukončenia postupov potrebných na nadobudnutie jej platnosti,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA), s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Dohoda sa predbežne vykonáva v súlade s jej článkom 4 od jej podpisu (2) do ukončenia postupov potrebných na nadobudnutie jej platnosti.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 19. marca 2018

            Za Radu

            predseda

         R. PORODZANOV

      (1)  Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

      (2)  Dátum podpisu dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (SZBP) 2018/655 z 26. apríla 2018, ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme

text:
                  27.4.2018

                  SK

                  Úradný vestník Európskej únie

                  L 108/29

            ROZHODNUTIE RADY (SZBP) 2018/655
      z 26. apríla 2018,
      ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme
      RADA EURÓPSKEJ ÚNIE,
      so zreteľom na Zmluvu o Európskej únii, a najmä jej článok 29,
      so zreteľom na návrh vysokého predstaviteľa Únie pre zahraničné veci a bezpečnostnú politiku,
      keďže:

                  (1)

                  Rada prijala 22. apríla 2013 rozhodnutie 2013/184/SZBP (1) o reštriktívnych opatreniach voči Mjanmarsku/Barme.

                  (2)

                  Rada prijala 26. februára 2018 závery, v ktorých odsudzuje neustále všeobecné a systematické hrubé porušovanie ľudských práv vojenskými a bezpečnostnými zložkami Mjanmarska/Barmy a vyzýva vládu Mjanmarska/Barmy a bezpečnostné zložky, aby v Jakchainskom, Kačjinskom a Šanskom štáte zaistili bezpečnosť, právny štát a zodpovednosť. V záveroch sa potvrdila platnosť existujúceho embarga na zbrane a vybavenie, ktoré by mohli byť použité na vnútorné represálie, a schválilo obnovenie týchto reštriktívnych opatrení. Tiež sa v nich vyzvalo na predloženie konkrétnych možností posilnenia súčasného embarga a návrhov cielených reštriktívnych opatrení voči vyšším vojenským činiteľom Mjanmarských ozbrojených síl (Tatmadaw), ktorí sú zodpovední za hrubé a systematické porušovanie ľudských práv.

                  (3)

                  V tomto kontexte je vhodné uložiť ďalšie reštriktívne opatrenia voči Mjanmarsku/Barme vo forme zákazu vývozu tovaru s dvojakým použitím pre vojenských koncových užívateľov a pohraničnú stráž, obmedzenia vývozu zariadení na sledovanie komunikácie, ktoré by mohli byť použité na vnútornú represiu, ako aj vojenského výcviku a vojenskej spolupráce.

                  (4)

                  Okrem toho by sa mali uložiť cielené reštriktívne opatrenia voči určitým fyzickým osobám z mjanmarských ozbrojených síl (Tatmadaw) a pohraničnej stráže zodpovedným za vážne porušovanie ľudských práv, napr. za podnecovanie násilia, za diskrimináciu a násilie voči osobám patriacim k menšinám v Jakchainskom štáte a za bránenie dobrovoľnému a bezpečnému návratu vysídlených osôb z Jakchainského štátu do ich miesta pôvodu ako aj voči osobám, subjektom alebo orgánom, ktoré sú s nimi spojené. Cielené reštriktívne opatrenia by sa mali uložiť aj voči určitým fyzickým osobám z mjanmarských ozbrojených síl (Tatmadaw) a pohraničnej stráže zodpovedným za bránenie poskytovania humanitárnej pomoci civilným obyvateľom v núdzi alebo zodpovedným za marenie činnosti nezávislého vyšetrovania údajného závažného porušovania ľudských práv ako aj voči osobám, subjektom alebo orgánom, ktoré sú s nimi spojené.

                  (5)

                  Prechodu humanitárnej pomoci pre civilné obyvateľstvo v núdzi, ktorá podlieha kontrole strán konfliktu a je v súlade s medzinárodným humanitárnym právom, by sa nemalo brániť. Preto je vhodné uplatniť obmedzenia voči fyzickým osobám z Mjanmarských ozbrojených síl (Tatmadaw), ktoré sú zodpovedné za bránenie rýchlemu a nerušenému prechodu humanitárnej pomoci pre civilné obyvateľstvu v núdzi. Tieto obmedzenia by nemali nenáležite ovplyvňovať doručovanie humanitárnej pomoci a mali by sa uplatňovať v plnom súlade s právom v oblasti ľudských práv a uplatniteľnými pravidlami medzinárodného humanitárneho práva.

                  (6)

                  Rozhodnutie 2013/184/SZBP by sa malo zodpovedajúcim spôsobom zmeniť.

                  (7)

                  Na vykonanie niektorých opatrení je potrebná ďalšia činnosť Únie,

            PRIJALA TOTO ROZHODNUTIE:
      Článok 1
      Rozhodnutie 2013/184/SZBP sa mení takto:

                  1.

                  Pred článok 1 sa dopĺňa:
                  „KAPITOLA I

                     OBMEDZENIA VÝVOZU“

                  2.

                  Vkladá sa tento článok:
                  „Článok 1a
                  1.   Zakazuje sa priamy alebo nepriamy predaj, dodávky, transfer alebo vývoz akéhokoľvek tovaru a technológií s dvojakým použitím, ktoré sú uvedené v prílohe I k nariadeniu Rady (ES) č. 428/2009 (*1) na vojenské účely v Mjanmarsku/Barme alebo akémukoľvek vojenskému koncovému používateľovi alebo pohraničnej stráži v Mjanmarsku/Barme štátnymi príslušníkmi členských štátov alebo z územia členských štátov, alebo prostredníctvom ich plavidiel alebo lietadiel, a to bez ohľadu na to, či uvedený tovar pochádza z ich územia.
                  2.   Zakazuje sa:

                              a)

                              poskytovať priamo alebo nepriamo technickú pomoc, sprostredkovateľské služby alebo iné služby v súvislosti s tovarom a technológiami uvedenými v odseku 1 a s poskytovaním, výrobou, údržbou alebo používaním tohto tovaru a technológiami akémukoľvek vojenskému koncovému používateľovi alebo pohraničnej stráži v Mjanmarsku/Barme alebo na vojenské účely v Mjanmarsku/Barme;

                              b)

                              poskytovať priamo alebo nepriamo finančné prostriedky alebo finančnú pomoc v súvislosti s tovarom a technológiami uvedenými v odseku 1 vrátane najmä grantov, pôžičiek a poistenia vývozného úveru na akýkoľvek predaj, dodávky, transfer alebo vývoz tohto tovaru a technológií alebo na poskytnutie súvisiacej technickej pomoci, sprostredkovateľských alebo iných služieb akémukoľvek vojenskému koncovému používateľovi alebo pohraničnej stráži v Mjanmarsku/Barme alebo na vojenské účely v Mjanmarsku/Barme.

                        3.   Zákazmi v odsekoch 1 a 2 nie je dotknuté plnenie zmlúv uzavretých pred 27. aprílom 2018 alebo doplnkových zmlúv, ktoré sú potrebné na plnenie takýchto zmlúv.

                     (*1)  Nariadenie Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím (Ú. v. EÚ L 134, 29.5.2009, s. 1).“"

                  3.

                  Článok 2 sa nahrádza takto:
                  „Článok 2
                  1.   Články 1 a 1a sa nevzťahujú na:

                              a)

                              predaj, dodávky, transfer alebo vývoz nesmrtiaceho vojenského vybavenia alebo vybavenia, ktoré by mohlo byť použité na vnútornú represiu, alebo tovaru a technológií s dvojakým použitím uvedených v prílohe I k nariadeniu (ES) č. 428/2009 určených výhradne na humanitárne alebo ochranné účely, alebo pre programy OSN a EÚ na budovanie inštitúcií, alebo materiálu určeného pre operácie krízového riadenia EÚ a OSN;

                              b)

                              predaj, dodávky, transfer alebo vývoz odmínovacieho vybavenia a materiálu používaného pri odmínovacích operáciách;

                              c)

                              poskytovanie finančných prostriedkov a finančnej pomoci v súvislosti s takýmto vybavením alebo takýmito programami a operáciami;

                              d)

                              poskytovanie technickej pomoci súvisiacej s takýmto vybavením alebo takýmito programami a operáciami,

                        pod podmienkou, že také vývozy boli vopred schválené príslušným orgánom.
                  2.   Články 1 a 1a sa nevzťahujú na ochranné odevy vrátane nepriestrelných viest a vojenských heliem, ktoré do Mjanmarska/Barmy výlučne pre svoju osobnú potrebu dočasne vyváža personál OSN, EÚ alebo jej členských štátov, zástupcovia médií a humanitárni a rozvojoví pracovníci a sprievodný personál.“

                  4.

                  Článok 3 sa nahrádza takto:
                  „Článok 3
                  1.   Zakazuje sa predaj, dodávky, transfer alebo vývoz vybavenia, technológie alebo softvéru určených predovšetkým na použitie pri monitorovaní alebo odpočúvaní internetovej a telefonickej komunikácie v rámci mobilných alebo pevných sietí v Mjanmarsku/Barme zo strany vlády Mjanmarska/Barmy alebo v jej mene vrátane poskytovania akéhokoľvek telefonického alebo internetového monitorovania alebo odpočúvacích služieb akéhokoľvek druhu, ako aj poskytovania finančnej a technickej pomoci pri inštalácii, prevádzke alebo aktualizácii takéhoto vybavenia, technológie alebo softvéru zo strany štátnych príslušníkov členských štátov alebo z územia členských štátov.
                  2.   Odchylne od odseku 1, členské štáty môžu udeliť povolenie na predaj, dodávku, transfer alebo vývoz vybavenia, technológie alebo softvéru, vrátane poskytovania akéhokoľvek telefonického alebo internetového monitorovania alebo odpočúvacích služieb akéhokoľvek druhu, ako aj súvisiaceho poskytovania finančnej a technickej pomoci, uvedených v odseku 1, ak majú oprávnené dôvody dospieť k záveru, že vláda, verejné orgány, podniky alebo agentúry Mjanmarska/Barmy alebo akákoľvek osoba či subjekt konajúce v ich mene alebo na ich pokyn, by uvedené vybavenie, technológiu alebo softvér nepoužívali na vnútornú represiu.
                  Dotknutý členský štát informuje ostatné členské štáty a Komisiu o každom povolení udelenom podľa tohto odseku do štyroch týždňov odo dňa vydania povolenia.
                  3.   Únia prijme opatrenia potrebné na určenie príslušných položiek, na ktoré sa vzťahuje tento článok.“

                  5.

                  Vkladajú sa tieto články a kapitoly:
                  „KAPITOLA II

                     OBMEDZENIA VOJENSKÉHO VÝCVIKU A VOJENSKEJ SPOLUPRÁCE

                  Článok 4
                  1.   Zakazuje sa poskytovať vojenský výcvik alebo vojenskú spoluprácu mjanmarským ozbrojeným silám (Tatmadaw) a pohraničnej stráži.
                  2.   Zákaz uvedený v odseku 1 sa neuplatňuje na odborné vzdelávanie alebo spoluprácu zameranú na posilnenie demokratických zásad, zásad právneho štátu alebo dodržiavania medzinárodného práva, vrátane medzinárodného práva ľudských práv v Mjanmarsku/Barme.
                  KAPITOLA III

                     OBMEDZENIA VSTUPU

                  Článok 5
                  1.   Členské štáty prijmú potrebné opatrenia, aby zabránili vstupu na svoje územie, ako aj prechodu cezeň:

                              a)

                              fyzickým osobám z mjanmarských ozbrojených síl (Tatmadaw) a pohraničnej stráže zodpovedným za závažné porušovanie ľudských práv v Mjanmarsku/Barme;

                              b)

                              fyzickým osobám z mjanmarských ozbrojených síl (Tatmadaw) a pohraničnej stráže zodpovedným za bránenie poskytovania humanitárnej pomoci civilným obyvateľom v núdzi;

                              c)

                              fyzickým osobám z mjanmarských ozbrojených síl (Tatmadaw) a pohraničnej stráže zodpovedným za marenie činnosti nezávislého vyšetrovania údajného závažného porušovania ľudských práv alebo

                              d)

                              fyzickým osobám spojeným s fyzickými osobami uvedenými v písmenách a), b) a c),

                        ktoré sa uvádzajú v prílohe.
                  2.   Odsekom 1 sa členskému štátu neukladá povinnosť odmietnuť vstup svojim vlastným štátnym príslušníkom na svoje územie.
                  3.   Odsekom 1 nie sú dotknuté prípady, v ktorých je členský štát viazaný záväzkom medzinárodného práva, a to:

                              a)

                              ak je hostiteľskou krajinou medzinárodnej medzivládnej organizácie;

                              b)

                              ak je hostiteľskou krajinou medzinárodnej konferencie zvolanej OSN alebo pod jej záštitou;

                              c)

                              podľa mnohostrannej dohody, ktorou sa priznávajú výsady a imunity, alebo

                              d)

                              podľa Zmluvy o zmierení z roku 1929 (Lateránska dohoda), ktorú uzavreli Svätá stolica (Vatikánsky mestský štát) a Taliansko.

                        4.   Odsek 3 sa považuje za uplatniteľný aj v prípadoch, keď je členský štát hostiteľskou krajinou Organizácie pre bezpečnosť a spoluprácu v Európe (OBSE).
                  5.   Rada bude náležite informovaná o všetkých prípadoch, v ktorých členský štát udelí výnimku podľa odseku 3 alebo 4.
                  6.   Členské štáty môžu udeliť výnimky z opatrení uložených podľa odseku 1, ak je vycestovanie odôvodnené naliehavou humanitárnou potrebou alebo účasťou na medzivládnych zasadnutiach a na zasadnutiach, ktoré podporuje alebo organizuje Európska únia alebo ktoré organizuje členský štát vykonávajúci predsedníctvo v OBSE a na ktorých sa vedie politický dialóg, ktorým sa priamo podporujú politické ciele reštriktívnych opatrení vrátane demokracie, ľudských práv a právneho štátu v Mjanmarsku/Barme.
                  7.   Členský štát, ktorý si želá udeliť výnimky uvedené v odseku 6, to písomne oznámi Rade. Výnimka sa považuje za udelenú, ak jeden alebo viacerí členovia Rady nevznesú písomne námietku do dvoch pracovných dní od prijatia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže Rada kvalifikovanou väčšinou rozhodnúť o udelení navrhovanej výnimky.
                  8.   Ak členský štát podľa odseku 3, 4, 6 alebo 7 povolí osobám uvedeným v prílohe vstup na svoje územie alebo prechod cezeň, toto povolenie sa obmedzí na účel, na ktorý bolo udelené, a na osoby, ktorých sa týka.
                  KAPITOLA IV

                     ZMRAZENIE FINANČNÝCH PROSTRIEDKOV A HOSPODÁRSKYCH ZDROJOV

                  Článok 6
                  1.   Zmrazujú sa všetky finančné prostriedky a hospodárske zdroje, ktoré patria alebo sú vo vlastníctve, držbe alebo pod kontrolou:

                              a)

                              fyzických osôb z mjanmarských ozbrojených síl (Tatmadaw) a pohraničnej stráže zodpovedných za závažné porušovanie ľudských práv v Mjanmarsku/Barme;

                              b)

                              fyzických osôb z mjanmarských ozbrojených síl (Tatmadaw) a pohraničnej stráže zodpovedných za bránenie poskytovania humanitárnej pomoci civilným obyvateľom v núdzi;

                              c)

                              fyzických osôb z mjanmarských ozbrojených síl (Tatmadaw) a pohraničnej stráže zodpovedných za marenie činnosti nezávislého vyšetrovania údajného závažného porušovania ľudských práv, alebo

                              d)

                              fyzických alebo právnických osôb, subjektov alebo orgánov spojených s fyzickými osobami uvedenými v písmenách a), b) a c),

                        ktoré sa uvádzajú v prílohe.
                  2.   Fyzickým alebo právnickým osobám, subjektom a orgánom uvedeným v prílohe sa priamo ani nepriamo, a ani v ich prospech nesprístupnia žiadne finančné prostriedky ani hospodárske zdroje.
                  3.   Príslušný orgán členského štátu môže povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, po tom, ako rozhodne, že dané finančné prostriedky alebo hospodárske zdroje sú:

                              a)

                              nevyhnutné na uspokojenie základných potrieb fyzických alebo právnických osôb, subjektov alebo orgánov uvedených v prílohe a nezaopatrených rodinných príslušníkov týchto fyzických osôb vrátane platieb za potraviny, nájom alebo hypotéku, lieky a lekárske ošetrenie, úhradu daní, poistného a poplatkov za verejné služby;

                              b)

                              určené výlučne na úhradu primeraných honorárov alebo náhradu výdavkov, ktoré vznikli v súvislosti s poskytovaním právnych služieb;

                              c)

                              určené výlučne na úhradu poplatkov alebo nákladov na služby spojené s bežným vedením alebo správou zmrazených finančných prostriedkov alebo hospodárskych zdrojov;

                              d)

                              potrebné na mimoriadne výdavky pod podmienkou, že príslušný orgán oznámil príslušným orgánom ostatných členských štátov a Komisii aspoň dva týždne pred udelením povolenia dôvody, na základe ktorých sa domnieva, že by sa osobitné povolenie malo udeliť, alebo

                              e)

                              určené na úhradu na účet alebo z účtu diplomatickej misie alebo konzulárneho úradu či medzinárodnej organizácie, ktoré v súlade s medzinárodným právom požívajú imunity, pokiaľ sa takéto platby majú použiť na oficiálne účely diplomatickej misie alebo konzulárneho úradu či medzinárodnej organizácie.

                        Dotknutý členský štát informuje ostatné členské štáty a Komisiu o každom povolení udelenom podľa tohto odseku.
                  4.   Odchylne od odseku 1 môžu príslušné orgány členského štátu povoliť uvoľnenie určitých zmrazených finančných prostriedkov alebo hospodárskych zdrojov, ak sú splnené tieto podmienky:

                              a)

                              na finančné prostriedky alebo hospodárske zdroje sa vzťahuje arbitrážne rozhodnutie, ktoré bolo vydané pred dátumom zaradenia fyzickej alebo právnickej osoby, subjektu alebo orgánu uvedených v odseku 1 na zoznam v prílohe, alebo sa na ne vzťahuje súdne alebo správne rozhodnutie vydané v Únii, alebo súdne rozhodnutie vykonateľné v dotknutom členskom štáte pred uvedeným dátumom alebo po ňom;

                              b)

                              finančné prostriedky alebo hospodárske zdroje sa použijú výlučne na uspokojenie pohľadávok zabezpečených takýmto rozhodnutím alebo uznaných za platné v takomto rozhodnutí, a to v rámci obmedzení stanovených uplatniteľnými zákonmi a inými právnymi predpismi, ktorými sa riadia práva osôb s takýmito pohľadávkami;

                              c)

                              rozhodnutie nie je v prospech fyzickej alebo právnickej osoby, subjektu alebo orgánu uvedeného v prílohe, a

                              d)

                              uznanie rozhodnutia nie je v rozpore s verejným poriadkom v dotknutom členskom štáte.

                        Dotknutý členský štát informuje ostatné členské štáty a Komisiu o každom povolení udelenom podľa tohto odseku.
                  5.   Odsek 1 nebráni tomu, aby fyzická alebo právnická osoba, subjekt alebo orgán uvedené v zozname v prílohe vykonali platbu splatnú na základe zmluvy alebo dohody, ktorú fyzická alebo právnická osoba, subjekt alebo orgán uvedené v zozname v prílohe uzavreli, alebo záväzku, ktorý fyzickej alebo právnickej osobe, subjektu alebo orgánu uvedeným v zozname v prílohe vznikol pred dátumom, ku ktorému boli takáto fyzická alebo právnická osoba, subjekt alebo orgán zaradené na zoznam v prílohe, pod podmienkou, že dotknutý členský štát rozhodol, že platba nie je v rozpore s odsekom 3.
                  6.   Odsek 2 sa neuplatňuje, keď sa na zmrazené účty pripisujú:

                              a)

                              úroky alebo iné výnosy z týchto účtov;

                              b)

                              platby splatné na základe zmlúv, dohôd alebo záväzkov, ktoré sa uzavreli alebo vznikli pred dátumom, od ktorého tieto účty začali podliehať opatreniam stanoveným v odsekoch 1 a 2, alebo

                              c)

                              platby splatné podľa súdneho, správneho alebo arbitrážneho rozhodnutia vydaného v Únii alebo vynútiteľné v dotknutom členskom štáte,

                        pod podmienkou, že sa na všetky takéto úroky, iné výnosy a platby naďalej vzťahujú opatrenia stanovené v odseku 1.
                  KAPITOLA V

                     VŠEOBECNÉ A ZÁVEREČNÉ USTANOVENIA

                  Článok 7
                  1.   Rada konajúc jednomyseľne na návrh členského štátu alebo vysokého predstaviteľa Únie pre zahraničné veci a bezpečnostnú politiku zostavuje zoznam uvedený v prílohe a vykonáva v ňom zmeny.
                  2.   Rada oznámi rozhodnutie uvedené v odseku 1 vrátane dôvodov zaradenia na zoznam dotknutej fyzickej alebo právnickej osobe, subjektu alebo orgánu buď priamo, ak je ich adresa známa, alebo prostredníctvom uverejnenia oznámenia, a poskytne tak dotknutej osobe, subjektu alebo orgánu možnosť vyjadriť pripomienky.
                  3.   Ak sa predložia pripomienky alebo zásadné nové dôkazy, Rada preskúma rozhodnutie uvedené v odseku 1 a dotknutú fyzickú alebo právnickú osobu, subjekt alebo orgán o tom zodpovedajúcim spôsobom informuje.
                  Článok 8
                  1.   V prílohe sa uvádzajú dôvody zaradenia fyzických a právnických osôb, subjektov a orgánov podľa článku 5 ods. 1 a článku 6 ods. 1 na zoznam.
                  2.   Okrem toho sa v prílohe, pokiaľ možno, uvádzajú informácie potrebné na identifikáciu dotknutých fyzických alebo právnických osôb, subjektov alebo orgánov. V prípade fyzických osôb môžu takéto informácie zahŕňať: mená vrátane prezývok; dátum a miesto narodenia; štátnu príslušnosť; číslo cestovného pasu a dokladu totožnosti; pohlavie; adresu, ak je známa; a funkciu alebo povolanie. V prípade právnických osôb, subjektov alebo orgánov môžu tieto informácie zahŕňať názvy, miesto a dátum registrácie, registračné číslo a miesto vykonávania činnosti.
                  Článok 9
                  Zakazuje sa vedomá a úmyselná účasť na činnostiach, ktorých cieľom alebo dôsledkom je obchádzanie opatrení stanovených v tomto rozhodnutí.
                  Článok 10
                  Neuznajú sa žiadne nároky v súvislosti so žiadnou zmluvou alebo transakciou, ktorých plnenie bolo priamo alebo nepriamo, úplne alebo čiastočne, dotknuté opatreniami uloženými podľa tohto rozhodnutia, vrátane nárokov na náhradu škody alebo akýchkoľvek iných nárokov tohto druhu, ako je napríklad nárok na kompenzáciu alebo pohľadávka so zárukou, predovšetkým nárok na predĺženie platnosti alebo vyplatenie dlhopisu, záruky alebo sľubu odškodnenia, najmä finančnej záruky alebo finančného zabezpečenia v akejkoľvek forme, ak ich predložia:

                              a)

                              označené fyzické alebo právnické osoby, subjekty alebo orgány uvedené v prílohe;

                              b)

                              akákoľvek fyzická alebo právnická osoba, subjekt alebo orgán konajúce prostredníctvom alebo v mene niektorej z osôb, subjektov alebo orgánov uvedených v písmene a).

                        Článok 11
                  Na dosiahnutie čo najväčšieho účinku opatrení uvedených v tomto rozhodnutí Únia vyzýva tretie štáty, aby prijali reštriktívne opatrenia podobné tým, ktoré sa stanovujú v tomto rozhodnutí.
                  Článok 12
                  Toto rozhodnutie sa uplatňuje do 30. apríla 2019. Podlieha neustálej revízii. Podľa potreby sa predĺži jeho účinnosť alebo bude zmenené, ak Rada usúdi, že sa jeho ciele nedosiahli.“

                  6.

                  Články 4 a 5 sa prečíslovávajú na články 13 a 14.

                  7.

                  Dopĺňa sa príloha, ktorá sa uvádza v prílohe k tomuto rozhodnutiu.

            Článok 2
      Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

         V Bruseli 26. apríla 2018

               Za Radu

               predsedníčka

            E. ZAHARIEVA

         (1)  Rozhodnutie Rady 2013/184/SZBP z 22. apríla 2013 o reštriktívnych opatreniach voči Mjanmarsku/Barme a o zrušení rozhodnutia 2010/232/SZBP (Ú. v. EÚ L 111, 23.4.2013, s. 75).

         PRÍLOHA

            „PRÍILOHA

               Zoznam fyzických a právnických osôb, subjektov a orgánov podľa článku 5 ods. 1 a článku 6 ods. 1“


title: Rozhodnutie plenárneho zasadnutia Jednotnej rady pre riešenie krízových situácií (EÚ) 2018/665 z 15. marca 2018 o absolutóriu v súvislosti s plnením rozpočtu a o účtovnej závierke Jednotnej rady pre riešenie krízových situácií za rozpočtový rok 2016 (SRB/PS/2018/02)

text:
               30.4.2018

               SK

               Úradný vestník Európskej únie

               L 110/140

         ROZHODNUTIE PLENÁRNEHO ZASADNUTIA JEDNOTNEJ RADY PRE RIEŠENIE KRÍZOVÝCH SITUÁCIÍ (EÚ) 2018/665
   z 15. marca 2018
   o absolutóriu v súvislosti s plnením rozpočtu a o účtovnej závierke Jednotnej rady pre riešenie krízových situácií za rozpočtový rok 2016 (SRB/PS/2018/02)
   JEDNOTNÁ RADA PRE RIEŠENIE KRÍZOVÝCH SITUÁCIÍ NA SVOJOM PLENÁRNOM ZASADNUTÍ,
   so zreteľom na článok 50 ods. 1 písm. b) a článok 63 ods. 8 nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1),
   so zreteľom na články 103, 104 a 105 nariadenia o rozpočtových pravidlách Jednotnej rady pre riešenie krízových situácií (SRB),
   so zreteľom na konečnú ročnú účtovnú závierku Jednotnej rady pre riešenie krízových situácií za rozpočtový rok 2016 schválenú na jej zasadnutí 22. júna 2017,
   so zreteľom na výročnú správu o činnosti Jednotnej rady pre riešenie krízových situácií za rozpočtový rok 2016 schválenú na jej zasadnutí 22. júna 2017,
   so zreteľom na výročnú správu Dvora audítorov, ktorá obsahuje vyhlásenie o vierohodnosti vedenia účtov a o zákonnosti a riadnosti príslušných operácií a o riadnom finančnom hospodárení za rozpočtový rok 2016, ako aj odpovede Jednotnej rady pre riešenie krízových situácií,
   so zreteľom na správu Dvora audítorov podľa článku 92 ods. 4 nariadenia (EÚ) č. 806/2014 o podmienených záväzkoch (či už Jednotnej rady pre riešenie krízových situácií, Rady, Komisie alebo iných) vyplývajúcich z toho, ako Jednotná rada pre riešenie krízových situácií, Rada a Komisia plnili svoje úlohy podľa tohto nariadenia, spolu s odpoveďami Jednotnej rady pre riešenie krízových situácií, Rady a Komisie,
   ROZHODLA:

               1.

               udeliť predsedníčke Jednotnej rady pre riešenie krízových situácií absolutórium v súvislosti s plnením rozpočtu SRB za rozpočtový rok 2016;

               2.

               schváliť účtovnú závierku Jednotnej rady pre riešenie krízových situácií za rozpočtový rok 2016;

               3.

               predložiť svoje pripomienky v ďalej uvedenom návrhu;

               4.

               poskytnúť predsedníčke Jednotnej rady pre riešenie krízových situácií pokyny na oznámenie tohto rozhodnutia Rade, Komisii a Dvoru audítorov, aby sa mohli prijať opatrenia na jeho uverejnenie v Úradnom vestníku Európskej únie a na webovom sídle SRB.

      V Bruseli 15. marca 2018

            Za plenárne zasadnutie SRB

            člen plenárneho zasadnutia SRB

         Tuija TAOS

      (1)  Ú. v. EÚ L 225, 30.7.2014, s. 1.


title: Rozhodnutie plenárneho zasadnutia Rady (EÚ) 2018/664 z 23. marca 2017 o absolutóriu v súvislosti s plnením rozpočtu a o účtovnej závierke Jednotnej rady pre riešenie krízových situácií za rozpočtový rok 2015 (SRB/PS/2017/02)

text:
               30.4.2018

               SK

               Úradný vestník Európskej únie

               L 110/139

         ROZHODNUTIE PLENÁRNEHO ZASADNUTIA RADY (EÚ) 2018/664
   z 23. marca 2017
   o absolutóriu v súvislosti s plnením rozpočtu a o účtovnej závierke Jednotnej rady pre riešenie krízových situácií za rozpočtový rok 2015 (SRB/PS/2017/02)
   JEDNOTNÁ RADA PRE RIEŠENIE KRÍZOVÝCH SITUÁCIÍ NA SVOJOM PLENÁRNOM ZASADNUTÍ,
   so zreteľom na článok 50 ods. 1 písm. b) a článok 63 ods. 8 nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1),
   so zreteľom na články 103, 104 a 105 nariadenia o rozpočtových pravidlách Jednotnej rady pre riešenie krízových situácií prijatého rozhodnutím plenárneho zasadnutia z 25. marca 2015 (SRB/PS/2015/05) a zmeneného rozhodnutím plenárneho zasadnutia zo 16. marca 2016 (SRB/PS/2016/13),
   so zreteľom na rozhodnutie plenárneho zasadnutia zo 6. januára 2017, ktorým sa ustanovuje postup plenárneho zasadnutia v súvislosti s udelením absolutória predsedovi Jednotnej rady pre riešenie krízových situácií v súvislosti s plnením rozpočtu (SRB/PS/2017/01),
   so zreteľom na konečnú ročnú účtovnú závierku Jednotnej rady pre riešenie krízových situácií za rozpočtový rok 2015 schválenú na jej zasadnutí 28. júna 2016,
   so zreteľom na výročnú správu o činnosti Jednotnej rady pre riešenie krízových situácií za rozpočtový rok 2015 schválenú na jej zasadnutí 28. júna 2016,
   so zreteľom na výročnú správu Dvora audítorov, ktorá obsahuje vyhlásenie o vierohodnosti vedenia účtov a o zákonnosti a riadnosti príslušných operácií a o riadnom finančnom hospodárení za rozpočtový rok 2015, ako aj odpovede Jednotnej rady pre riešenie krízových situácií,
   so zreteľom na správu Dvora audítorov podľa článku 92 ods. 4 nariadenia (EÚ) č. 806/2014 o podmienených záväzkoch (či už Jednotnej rady pre riešenie krízových situácií, Rady, Komisie alebo iných) vyplývajúcich z toho, ako Jednotná rada pre riešenie krízových situácií, Rada a Komisia plnili svoje úlohy podľa tohto nariadenia spolu s odpoveďami Jednotnej rady pre riešenie krízových situácií, Rady a Komisie,
   ROZHODLA:

               1.

               udeliť predsedníčke Jednotnej rady pre riešenie krízových situácií absolutórium v súvislosti s plnením rozpočtu SRB za rozpočtový rok 2015;

               2.

               schváliť účtovnú závierku Jednotnej rady pre riešenie krízových situácií za rozpočtový rok 2015;

               3.

               predložiť svoje pripomienky v ďalej uvedenom návrhu;

               4.

               poskytnúť predsedníčke Jednotnej rady pre riešenie krízových situácií pokyny na oznámenie tohto rozhodnutia Rade, Komisii a Dvoru audítorov, aby sa mohli prijať opatrenia na jeho uverejnenie v Úradnom vestníku Európskej únie a na webovom sídle SRB.

      V Bruseli 23. marca 2017

            Za plenárne zasadnutie SRB

            člen plenárneho zasadnutia SRB

         Frank ELDERSON

      (1)  Ú. v. EÚ L 225, 30.7.2014, s. 1.


title: Rozhodnutie Európskej centrálnej banky (EÚ) 2018/667 z 19. apríla 2018 o celkovej výške ročných poplatkov za dohľad za rok 2018 (ECB/2018/12)

text:
                  2.5.2018

                  SK

                  Úradný vestník Európskej únie

                  L 111/3

            ROZHODNUTIE EURÓPSKEJ CENTRÁLNEJ BANKY (EÚ) 2018/667
      z 19. apríla 2018
      o celkovej výške ročných poplatkov za dohľad za rok 2018 (ECB/2018/12)
      RADA GUVERNÉROV EURÓPSKEJ CENTRÁLNEJ BANKY,
      so zreteľom na Zmluvu o fungovaní Európskej únie,
      so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 30,
      so zreteľom na nariadenie Európskej centrálnej banky (EÚ) č. 1163/2014 z 22. októbra 2014 o poplatkoch za dohľad (ECB/2014/41) (2), a najmä na jeho článok 3 ods. 1 a článok 9 ods. 2,
      keďže:

                  (1)

                  Celková výška ročných poplatkov za dohľad, ktoré sa majú účtovať podľa článku 9 ods. 2 nariadenia (EÚ) č. 1163/2014 (ECB/2014/41) by mala pokrývať, ale neprevyšovať výdavky Európskej centrálnej banky (ECB) vynaložené v súvislosti s jej úlohami v oblasti dohľadu počas príslušného poplatkového obdobia. Tieto výdavky tvoria predovšetkým náklady priamo súvisiace s úlohami ECB v oblasti dohľadu, napríklad náklady na priamy dohľad nad významnými subjektmi, monitorovanie dohľadu nad menej významnými subjektmi a výkon horizontálnych úloh a špecializovaných služieb. Ich súčasťou sú tiež náklady, ktoré priamo nesúvisia s úlohami ECB v oblasti dohľadu, napríklad náklady na služby poskytované podpornými útvarmi ECB vrátane prevádzky priestorov, riadenia ľudských zdrojov, administratívnych služieb, rozpočtu a kontrolingu, účtovníctva, právnych služieb, komunikačných a prekladateľských služieb, interného auditu a štatistických služieb a služieb informačných technológií.

                  (2)

                  Na účely výpočtu ročných poplatkov za dohľad, ktoré majú platiť významné dohliadané subjekty a významné dohliadané skupiny, ako aj menej významné dohliadané subjekty a menej významné dohliadané skupiny, by mali byť celkové náklady rozdelené na základe výdavkov pridelených príslušným funkčným oblastiam, ktoré vykonávajú priamy dohľad nad významnými dohliadanými subjektmi a významnými dohliadanými skupinami a nepriamy dohľad nad menej významnými dohliadanými subjektmi a menej významnými dohliadanými skupinami.

                  (3)

                  Celková výška ročných poplatkov za dohľad za rok 2018 by sa mala vypočítať ako súčet: a) odhadu ročných nákladov na úlohy v oblasti dohľadu v roku 2018 založeného na schválenom rozpočte ECB na rok 2018 pri zohľadnení vývoja odhadovaných ročných nákladov ECB, ktoré boli známe v čase prijatia tohto rozhodnutia a b) prebytok alebo schodok z roku 2017.

                  (4)

                  Prebytok alebo schodok by sa mal určiť odpočítaním skutočných ročných nákladov vynaložených na úlohy v oblasti dohľadu v roku 2017 uvedených v ročnej účtovnej závierke ECB za rok 2017 (3) od odhadovaných ročných nákladov v roku 2017 uvedených v prílohe k rozhodnutiu Európskej centrálnej banky (EÚ) 2017/760 (ECB/2017/11) (4).

                  (5)

                  V súlade s článkom 5 ods. 3 nariadenia (EÚ) č. 1163/2014 (ECB/2014/41) by sa pri odhade ročných nákladov na úlohy v oblasti dohľadu v roku 2018 mala zohľadniť výška poplatkov z predchádzajúcich poplatkových období, ktoré nebolo možné vybrať, prijaté platby úrokov v súlade s článkom 14 a sumy prijaté alebo vrátené v súlade s článkom 7 ods. 3 uvedeného nariadenia,

            PRIJALA TOTO ROZHODNUTIE:
      Článok 1
      Vymedzenie pojmov
      Na účely tohto rozhodnutia sa uplatňujú vymedzenia pojmov uvedené v nariadení Európskej centrálnej banky (EÚ) č. 468/2014 (ECB/2014/17) (5) a v nariadení (EÚ) č. 1163/2014 (ECB/2014/41).
      Článok 2
      Celková výška ročných poplatkov za dohľad za rok 2018
      1.   Celková výška ročných poplatkov za dohľad za rok 2018 je 474 785 269 EUR a je vypočítaná tak, ako je to uvedené v prílohe I.
      2.   Každá kategória dohliadaných subjektov a dohliadaných skupín bude platiť ročné poplatky za dohľad v tejto celkovej výške:

                  a)

                  významné dohliadané subjekty a významné dohliadané skupiny: 428 485 342 EUR,

                  b)

                  menej významné dohliadané subjekty a menej významné dohliadané skupiny: 46 299 927 EUR.

            Rozdelenie celkovej výšky ročných poplatkov za dohľad za rok 2018, ktoré má platiť každá kategória, je uvedené v prílohe II.
      Článok 3
      Nadobudnutie účinnosti
      Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

         Vo Frankfurte nad Mohanom 19. apríla 2018

               Prezident ECB

            Mario DRAGHI

         (1)  Ú. v. EÚ L 287, 29.10.2013, s. 63.

         (2)  Ú. v. EÚ L 311, 31.10.2014, s. 23.

         (3)  Uverejnené vo februári 2018 na webovom sídle ECB www.ecb.europa.eu.

         (4)  Rozhodnutie Európskej centrálnej banky (EÚ) 2017/760 z 24. apríla 2017 o celkovej výške ročných poplatkov za dohľad za rok 2017 (ECB/2017/11), (Ú. v. EÚ L 113, 29.4.2017, s. 52).

         (5)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/7) (Ú. v. EÚ L 141, 14.5.2014, s. 1).

         PRÍLOHA I

            Výpočet celkovej výšky ročných poplatkov za dohľad za rok 2018

                     (v EUR)

                     Odhad ročných nákladov v roku 2018

                     502 467 814

                     Mzdy a dávky

                     247 584 306

                     Prenájom a údržba budov

                     53 932 669

                     Ostatné prevádzkové výdavky

                     200 950 839

                     Prebytok/schodok z roku 2017

                     – 27 930 375

                     Sumy, ktoré je potrebné zohľadniť v súlade s článkom 5 ods. 3 nariadenia (EÚ) č. 1163/2014 (ECB/2014/41)

                     247 830

                     Výška poplatkov z predchádzajúcich poplatkových období, ktoré nebolo možné vybrať

                     0

                     Platby úrokov prijaté v súlade s článkom 14 uvedeného nariadenia

                     – 7 079

                     Všetky sumy prijaté alebo vrátené v súlade s článkom 7 ods. 3 uvedeného nariadenia

                     254 909

                     CELKOM

                     474 785 269

         PRÍLOHA II

            Rozdelenie celkovej výšky ročných poplatkov za dohľad za rok 2018

                     (v EUR)

                     Významné dohliadané subjekty a významné dohliadané skupiny

                     Menej významné dohliadané subjekty a menej významné dohliadané skupiny

                     Celkom

                     Odhad ročných nákladov v roku 2018

                     458 594 063

                     43 873 751

                     502 467 814

                     Prebytok/schodok z roku 2017

                     – 30 206 780

                     2 276 405

                     – 27 930 375

                     Sumy, ktoré je potrebné zohľadniť v súlade s článkom 5 ods. 3 nariadenia (EÚ) č. 1163/2014 (ECB/2014/41)

                     98 059

                     149 771

                     247 830

                     Výška poplatkov z predchádzajúcich poplatkových období, ktoré nebolo možné vybrať

                     0

                     0

                     0

                     Platby úrokov prijaté v súlade s článkom 14 uvedeného nariadenia

                     – 3 859

                     – 3 220

                     – 7 079

                     Všetky sumy prijaté alebo vrátené v súlade s článkom 7 ods. 3 uvedeného nariadenia

                     101 918

                     152 991

                     254 909

                     CELKOM

                     428 485 342

                     46 299 927

                     474 785 269


title: Rozhodnutie Komisie (EÚ) 2018/666 z 27. apríla 2018, ktorým sa mení rozhodnutie 2014/312/EÚ, pokiaľ ide o obdobie platnosti ekologických kritérií udeľovania environmentálnej značky EÚ vnútorným a vonkajším náterovým farbám a lakom [oznámené pod číslom C(2018) 2479] (Text s významom pre EHP )

text:
               2.5.2018

               SK

               Úradný vestník Európskej únie

               L 111/2

         ROZHODNUTIE KOMISIE (EÚ) 2018/666
   z 27. apríla 2018,
   ktorým sa mení rozhodnutie 2014/312/EÚ, pokiaľ ide o obdobie platnosti ekologických kritérií udeľovania environmentálnej značky EÚ vnútorným a vonkajším náterovým farbám a lakom

         [oznámené pod číslom C(2018) 2479]

   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
   po porade s Výborom Európskej únie pre environmentálne označovanie,
   keďže:

               (1)

               Platnosť súčasných ekologických kritérií udeľovania environmentálnej značky EÚ vnútorným a vonkajším náterovým farbám a lakom, ako aj platnosť súvisiacich požiadaviek na posudzovanie a overovanie stanovených v rozhodnutí Komisie 2014/312/EÚ (2) sa skončí 28. mája 2018.

               (2)

               Bolo vykonané posúdenie, ktorým sa potvrdila relevantnosť a vhodnosť súčasných ekologických kritérií, ako aj súvisiacich požiadaviek na posudzovanie a overovanie stanovených v rozhodnutí 2014/312/EÚ. Obdobie platnosti uvedených kritérií a požiadaviek na posudzovanie a overovanie je preto vhodné predĺžiť.

               (3)

               Rozhodnutie 2014/312/EÚ by sa preto malo zodpovedajúcim spôsobom zmeniť.

               (4)

               Opatrenia stanovené v tomto rozhodnutí sú v súlade so stanoviskom výboru zriadeného článkom 16 nariadenia (ES) č. 66/2010,

         PRIJALA TOTO ROZHODNUTIE:
   Článok 1
   Článok 4 rozhodnutia 2014/312/EÚ sa nahrádza takto:

      „Článok 4
      Ekologické kritériá pre skupinu produktov „vnútorné a vonkajšie náterové farby a laky“ a súvisiace požiadavky na posudzovanie a overovanie platia do 31. decembra 2022.“

   Článok 2
   Toto rozhodnutie je určené členským štátom.

      V Bruseli 27. apríla 2018

            Za Komisiu

         Karmenu VELLA

            člen Komisie

      (1)  Ú. v. EÚ L 27, 30.1.2010, s. 1.

      (2)  Rozhodnutie Komisie 2014/312/EÚ z 28. mája 2014, ktorým sa ustanovujú ekologické kritériá udeľovania environmentálnej značky EÚ vnútorným a vonkajším náterovým farbám a lakom (Ú. v. EÚ L 164, 3.6.2014, s. 45).


title: Rozhodnutie Európskeho parlamentu a Rady (EÚ) 2018/646 z 18. apríla 2018 o spoločnom rámci na poskytovanie lepších služieb v oblasti zručností a kvalifikácií (Europass) a o zrušení rozhodnutia č. 2241/2004/ES (Text s významom pre EHP )

text:
               2.5.2018

               SK

               Úradný vestník Európskej únie

               L 112/42

         ROZHODNUTIE EURÓPSKEHO PARLAMENTU A RADY (EÚ) 2018/646
   z 18. apríla 2018
   o spoločnom rámci na poskytovanie lepších služieb v oblasti zručností a kvalifikácií (Europass) a o zrušení rozhodnutia č. 2241/2004/ES
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 165 a 166,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Európskeho hospodárskeho a sociálneho výboru (1),
   po porade s Výborom regiónov,
   konajúc v súlade s riadnym legislatívnym postupom (2),
   keďže:

               (1)

               Pri hľadaní zamestnania alebo rozhodovaní sa o vzdelávaní, štúdiu alebo práci potrebujú mať jednotlivci prístup k informáciám a poradenstvu o tom, aké príležitosti sú im k dispozícii, ako hodnotiť svoje zručnosti a o tom, ako prezentovať informácie o svojich zručnostiach a kvalifikáciách.

               (2)

               Rozdielne definície, formáty dokumentov, jazyky, ako aj metódy hodnotenia a validácie spôsobujú jednotlivcom, zamestnávateľom, príslušným úradom a orgánom značné problémy. Uvedené problémy vznikajú najmä vtedy, keď sa jednotlivci sťahujú z jednej krajiny do druhej, a to vrátane tretích krajín, ale aj v prípadoch, keď si hľadajú nové zamestnanie alebo začínajú štúdium a budujú si kariéru. Pre riešenie uvedených problémov sú dôležité jasné a široko dostupné informácie, rovnaké chápanie a vyššia transparentnosť zručností a kvalifikácií.

               (3)

               Nový program v oblasti zručností pre Európu, ktorý Komisia prijala 10. júna 2016, vyzýva členské štáty, sociálnych partnerov, priemysel a ostatné zainteresované subjekty, aby spoločne vypracovali desať opatrení na zvýšenie kvality a relevantnosti nadobúdaných zručností s cieľom viac zručnosti zviditeľniť, zvýšiť ich porovnateľnosť a informovanosť o nich, a najmä zvýšiť informovanosť v záujme lepšieho výberu povolania. Revízia rámca Europass bola navrhnutá ako jeden z desiatich krokov, ktoré sú kľúčom k dosiahnutiu uvedených cieľov a ich podpore.

               (4)

               Rozhodnutím Európskeho parlamentu a Rady č. 2241/2004/ES (3) bol zriadený rámec, pomocou ktorého sa mali riešiť problémy týkajúce sa hľadania zamestnania, začatia vzdelávania a budovania kariéry. Cieľom uvedeného rozhodnutia bolo dosiahnuť väčšiu transparentnosť v oblasti kvalifikácií a kompetencií prostredníctvom portfólia dokumentov známeho ako Europass, ktoré môžu jednotlivci používať na základe dobrovoľnosti. Uvedené rozhodnutie ustanovilo aj vnútroštátne orgány nazývané národné strediská Europass, ktoré majú rámec Europass vykonávať.

               (5)

               Aby sa dosiahol jeho hlavný cieľ, rámec Europass sa zameriava na nástroje na dokumentovanie zručností a kvalifikácií. Uvedené nástroje sa začali používať vo veľkom rozsahu prostredníctvom internetového informačného systému Europassu.

               (6)

               Národné strediská Europass poskytujú podporu pre používateľov a propagáciu dokumentácie zručností a kvalifikácií. Sieť Euroguidance, ktorá podporuje európsky rozmer v oblasti poradenstva a poskytuje vysokokvalitné informácie o celoživotnom poradenstve a nadnárodnej mobilite na účely vzdelávania, tiež prispela k rozvoju informovanosti o nástrojoch Únie v oblasti zručností a kvalifikácií. Európsky kvalifikačný rámec – národné koordinačné miesta pomáhajú vnútroštátnym orgánom pri priraďovaní národných kvalifikačných rámcov alebo systémov k európskemu kvalifikačnému rámcu (ďalej len „EKR“) a snažia sa priniesť EKR bližšie k jednotlivcom a organizáciám. Mala by sa zabezpečiť podpora pre uvedené vnútroštátne služby a ich lepšia koordinácia, aby sa posilnil ich vplyv a súčasne sa zachovala rozmanitosť vnútroštátnych systémov.

               (7)

               Vo svojej správe Európskemu parlamentu a Rade z 19. decembra 2013 o hodnotení Europassu dospela Komisia k záveru, že úloha národných stredísk Europass zvyšovať informovanosť o Europasse a poskytovať zainteresovaným stranám potrebné informácie bola primeraným modelom pre vykonávanie Europassu. Komisia však dospela tiež k záveru, že väčšina nástrojov Europassu sa ešte stále nedostala ku všetkým potenciálnym používateľom a nemala rovnaký dosah z geografického a vekového hľadiska a že lepšou koordináciou a integráciou služieb pre podporu poradenstva a mobility na základe rámca Europass by bolo možné zamerať sa na väčší počet potencionálnych používateľov.

               (8)

               Z dôkazov vyplýva, že Europass využívajú sociálne skupiny s vysokou digitálnou gramotnosťou, pričom znevýhodnené skupiny, ako sú ľudia s nižším vzdelaním, staršie osoby alebo dlhodobo nezamestnaní, často o existencii Europassu a o jeho nástrojoch nevedia, a tak nemôžu využívať jeho výhody.

               (9)

               Portfólio Europassu je jedným z viacerých nástrojov a prostriedkov, ktoré sa zaviedli na úrovni Únie s cieľom zvýšiť transparentnosť v oblasti zručností a kvalifikácií a ich porozumenie.

               (10)

               V portfóliu Europassu sa nachádza päť vzorových dokumentov. Životopis Europass (curriculum vitae – CV) umožňuje jednotlivcom vytvoriť si životopis v jednotnej úprave. Od zriadenia životopisu Europass v roku 2004 bolo na internete vytvorených viac ako 100 miliónov životopisov Europass. Dva vzory dodatku k osvedčeniu o kvalifikácii, a to Europass-dodatok k diplomu a Europass-dodatok k vysvedčeniu/osvedčeniu, poskytujú informácie o obsahu a výsledkoch vzdelávania súvisiaceho s kvalifikáciou a o vzdelávacom systéme krajiny, ktorá osvedčenie o kvalifikácii vydala. Europass-jazykový pas sa používa na opísanie jazykových zručností. Vzor Europass-mobilita opisuje zručnosti nadobudnuté počas pobytu v zahraničí v rámci mobility na účely vzdelávania sa alebo práce.

               (11)

               Odporúčaním Rady z 22. mája 2017 (4) sa vytvoril spoločný referenčný rámec na pomoc jednotlivcom a organizáciám pri porovnávaní rôznych kvalifikačných systémov a úrovní kvalifikácií z týchto systémov.

               (12)

               Odporúčanie Rady z 20. decembra 2012 (5) vyzvalo členské štáty, aby do roku 2018 v súlade s vnútroštátnymi okolnosťami a osobitosťami a ak to považujú za vhodné, zaviedli opatrenia v oblasti validácie neformálneho vzdelávania a informálneho učenia sa, ktoré umožnia jednotlivcom disponovať ich znalosťami, zručnosťami a kompetenciami, ktoré získali prostredníctvom validovaného neformálneho vzdelávania a informálneho učenia sa, a získať úplnú, alebo prípadne čiastočnú kvalifikáciu.

               (13)

               V uznesení Rady z 28. mája 2004 o posilnení politík, systémov a postupov v oblasti celoživotného poradenstva sa stanovujú hlavné ciele politiky celoživotného poradenstva pre všetkých občanov Únie. V uznesení Rady z 21. novembra 2008 (6) sa zdôrazňuje význam poradenstva pre celoživotné vzdelávanie.

               (14)

               Portál o vzdelávacích príležitostiach a kvalifikáciách v Európe poskytuje prístup k informáciám o možnostiach vzdelávania a získania kvalifikácií v rozličných systémoch vzdelávania v Európe a o porovnávaní národných kvalifikačných rámcov prostredníctvom EKR.

               (15)

               Panoráma zručností EÚ poskytuje informácie o zručnostiach pre rôzne povolania a konkrétne odvetvia vrátane dopytu po nich a ich ponuky na vnútroštátnej úrovni.

               (16)

               Analýza voľných pracovných miest a ďalších trendov na trhu práce je uznávaným spôsobom získavania poznatkov o zručnostiach s cieľom porozumieť problematike rozdielov a nedostatkov v oblasti zručností, ako aj nesúladu v oblasti kvalifikácií.

               (17)

               Komisia v úzkej spolupráci s členskými štátmi a zainteresovanými subjektmi vypracovala a pravidelne aktualizuje viacjazyčnú Európsku klasifikáciu zručností, kompetencií, kvalifikácií a povolaní (European Skills, Competences, Qualifications and Occupations – „ESCO“) s cieľom podporiť transparentnosť zručností a kvalifikácií v oblasti vzdelávania a odbornej prípravy, ako aj na pracovné účely. Po príslušných testoch a s náležitým zreteľom na stanovisko členských štátov by Komisia mohla používať ESCO v rámci Europassu. Členské štáty používajú ESCO na základe dobrovoľnosti, po jeho otestovaní a hodnotení členskými štátmi.

               (18)

               Európska sieť služieb zamestnanosti (ďalej lej „EURES“), zriadená nariadením Európskeho parlamentu a Rady (EÚ) 2016/589 (7), je kooperatívna sieť pre výmenu informácií a uľahčenie interakcie medzi uchádzačmi o zamestnanie a zamestnávateľmi. Poskytuje bezplatnú pomoc uchádzačom o zamestnanie, ktorí sa chcú presťahovať do inej krajiny, a pomáha zamestnávateľom, ktorí chcú prijať do zamestnania pracovníkov z iných krajín. Súčinnosť a spolupráca medzi Europassom a portálmi EURES by mohli posilniť výsledky obidvoch služieb.

               (19)

               Procesy na trhu práce, ako je uverejňovanie voľných pracovných miest, podávanie žiadostí o zamestnanie, posudzovanie zručností a prijímanie pracovníkov, sú v čoraz väčšej miere riadené online prostredníctvom nástrojov, ktoré využívajú sociálne médiá, hromadné údaje a ďalšie technológie. Výber kandidátov je riadený prostredníctvom nástrojov a procesov, ktoré vyhľadávajú informácie o zručnostiach a kvalifikáciách získaných vo formálnom, neformálnom a informálnom prostredí.

               (20)

               Formálne a neformálne vzdelávanie a informálne učenie sa sa v súčasnosti realizujú aj v nových formách a prostrediach a ponúkajú ich rôzni poskytovatelia, a to najmä prostredníctvom digitálnych technológií a platforiem, dištančného vzdelávania, elektronického učenia sa, partnerského učenia sa, hromadných otvorených online kurzov a otvorených vzdelávacích zdrojov. Navyše sa zručnosti, skúsenosti a výsledky vzdelávania uznávajú v rôznych formách, ako sú napríklad otvorené digitálne preukazy. Digitálne technológie sa tiež používajú v prípade zručností získaných prostredníctvom neformálneho vzdelávania, ako je napríklad práca s mládežou a dobrovoľníctvo.

               (21)

               Na účely tohto rozhodnutia sa zručnosti chápu v širokom zmysle slova ako to, čo človek vie, čomu rozumie a čo vie robiť. Zručnosti predstavujú rôzne typy výsledkov vzdelávania vrátane vedomostí a kompetencií, ako aj schopnosti uplatňovať vedomosti a využívať znalosti na vykonávanie úloh a riešenie problémov. Okrem uznávaného významu odborných zručností sa uznáva, že význam prierezových a tzv. mäkkých zručností, ako sú kritické myslenie, tímová práca, riešenie problémov a kreativita, digitálne alebo jazykové zručnosti, neustále narastá a sú základným predpokladom osobného a profesijného naplnenia a možno ich uplatniť v rôznych oblastiach. Jednotlivci by mohli využívať nástroje a poradenstvo na hodnotenie a opis týchto a iných zručností.

               (22)

               Tradične jednotlivci uvádzajú informácie o svojich získaných zručnostiach a kvalifikáciách v životopise a v podkladoch, ako sú osvedčenia alebo diplomy. V súčasnosti sú dostupné nové nástroje, ktoré môžu uľahčiť prezentáciu zručností a kvalifikácií pomocou rôznych internetových a digitálnych formátov. Uvedené nové nástroje môžu tiež pomôcť jednotlivcom pri vlastnom hodnotení zručností, ktoré získali v rôznych prostrediach.

               (23)

               Rámec Europass by mal reagovať na súčasné a budúce potreby. Používatelia potrebujú na dokladovanie svojich zručností a kvalifikácií nástroje. Okrem toho nástroje hodnotenia zručností a vlastného hodnotenia zručností, ako aj prístup k relevantným informáciám vrátane informácií o možnostiach validácie a poradenstve môžu byť užitočné pri rozhodovaní o možnostiach zamestnania a vzdelávania.

               (24)

               Nástroje Únie v oblasti zručností a kvalifikácií by sa mali prispôsobovať meniacej sa praxi a technickému pokroku s cieľom zaručiť, že aj naďalej zostanú pre používateľov relevantné a užitočné. To by sa malo okrem iného dosiahnuť vytvorením inovačných prvkov, ako sú napríklad interaktívne nástroje, úprava a dizajn dokumentov, snahou o zabezpečenie komplexnejších, efektívnejších a účinnejších nástrojov a zjednodušovanie, ako aj zvýšenou technickou interoperabilitou a súčinnosťou prepojených nástrojov vrátane tých, ktoré vyvinuli tretie strany, a zohľadnením osobitných potrieb osôb so zdravotným postihnutím. Okrem toho, na podporu overovania elektronických dokumentov o zručnostiach a kvalifikáciách by sa mohli používať opatrenia na autentifikáciu.

               (25)

               Rámec Europass ustanovený rozhodnutím č. 2241/2004/ES by sa preto mal nahradiť novým rámcom, ktorý by riešil vznikajúce potreby.

               (26)

               Nový rámec Europass by mal spĺňať potreby a očakávania všetkých jednotlivých koncových používateľov, ako sú učiaci sa, uchádzači o zamestnanie vrátane nezamestnaných a pracujúcich, ako aj ďalších relevantných zainteresovaných subjektov, ako sú zamestnávatelia (najmä malé a stredné podniky), obchodné komory, organizácie občianskej spoločnosti, dobrovoľníci, profesionáli v oblasti poradenstva, verejné služby zamestnanosti, sociálni partneri, poskytovatelia vzdelávania a odbornej prípravy, mládežnícke organizácie, poskytovatelia práce s mládežou, príslušné vnútroštátne orgány a tvorcovia politík. Mal by tiež zohľadňovať potreby štátnych príslušníkov tretích krajín, ktorí prichádzajú do Únie alebo majú v Únii pobyt, s cieľom podporiť ich začlenenie do spoločnosti.

               (27)

               Rámec Europass by sa mal vyvíjať, aby sa umožnil opis rôznych druhov vzdelávania a zručností, a to najmä tých, ktoré sa získali prostredníctvom neformálneho vzdelávania a informálneho učenia sa.

               (28)

               Rámec Europass by sa mal vypracovať so zameraním na používateľa na základe spätnej väzby a prostredníctvom zhromažďovania požiadaviek, a to aj prostredníctvom prieskumov a testov, pričom pozornosť by sa venovala najmä súčasným a budúcim potrebám cieľových skupín Europassu. Prvky Europassu by mali najmä odrážať záväzok členských štátov a Únie zabezpečiť osobám so zdravotným postihnutím rovnocenný prístup na trh práce a k informačným a komunikačným technológiám a systémom. Nástroje Europassu by mali byť vnímateľné, ovládateľné, zrozumiteľné a robustné, čím sa umožní ich lepšia dostupnosť pre používateľov, najmä pre osoby so zdravotným postihnutím.

               (29)

               Rámec Europass by sa mal aktualizovať a meniť v spolupráci s príslušnými zainteresovanými subjektmi, ako sú služby zamestnanosti, profesionáli v oblasti poradenstva, poskytovatelia vzdelávania a odbornej prípravy, sociálni partneri, ako napríklad odborové zväzy a združenia zamestnávateľov, a pri plnom rešpektovaní pokračujúcej politickej spolupráce, ako je Bolonský proces v európskom priestore vysokoškolského vzdelávania. Pre úspešné vypracovanie a vykonávanie rámca Europass je mimoriadne dôležitá konštruktívna spolupráca medzi Komisiou, členskými štátmi a zainteresovanými subjektmi.

               (30)

               Príslušné právo Únie o ochrane osobných údajov a vnútroštátne vykonávacie opatrenia by sa mali uplatňovať na spracúvanie osobných údajov, ktoré sa ukladajú a spracúvajú na základe tohto rozhodnutia. Používatelia by mali mať možnosť obmedziť prístup k svojim osobným údajom.

               (31)

               Na rámci by sa mali mať možnosť zúčastniť členovia Európskeho hospodárskeho priestoru, ktorí nie sú členskými štátmi Únie, pristupujúce krajiny, kandidátske krajiny a potenciálne kandidátske krajiny na pristúpenie k Únii vzhľadom na ich dlhodobý záujem a spoluprácu s Úniou v tejto oblasti. Táto účasť by mala byť v súlade s príslušnými ustanoveniami nástrojov, ktoré upravujú vzťahy medzi Úniou a uvedenými krajinami. Zdrojom informácií o zručnostiach a kvalifikáciách poskytovaných prostredníctvom Europassu by malo byť širšie spektrum krajín a systémov vzdelávania, než iba zúčastnených krajín, a tieto informácie by mali odrážať migračné toky z iných častí sveta a do nich.

               (32)

               Komisia by mala zabezpečiť jednotné vykonávanie a monitorovanie tohto rozhodnutia prostredníctvom poradnej skupiny pre Europass, zloženej zo zástupcov členských štátov a príslušných zainteresovaných subjektov. Táto poradná skupina by mala predovšetkým vypracovať strategický prístup k vykonávaniu a budúcemu rozvoju Europassu a poskytovať poradenstvo o vývoji webových nástrojov, a to aj prostredníctvom testovania, a o informáciách poskytovaných prostredníctvom online platformy Europassu, v relevantných prípadoch v spolupráci s ďalšími skupinami.

               (33)

               Vykonávanie tohto rozhodnutia je spolufinancované aj z programu Únie Erasmus+ ustanoveného nariadením Európskeho parlamentu a Rady (EÚ) č. 1288/2013 (8). Výbor zriadený podľa uvedeného nariadenia je zapojený do strategických diskusií o pokroku vykonávania Europassu a o jeho budúcom vývoji.

               (34)

               Keďže cieľ tohto rozhodnutia, a to vytvorenie komplexného a interoperabilného rámca nástrojov a informácií, najmä na účely nadnárodnej mobility v oblasti zamestnanosti a vzdelávania, nie je možné uspokojivo dosiahnuť na úrovni členských štátov, ale z dôvodu dôsledkov činnosti ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie tohto cieľa.

               (35)

               Všeobecným pravidlom by malo byť, že pokiaľ ide o náklady a prínosy, povinnosti členských štátov a ich administratívne a finančné zaťaženie by mali byť vyvážené.

               (36)

               Pri vykonávaní činností podľa tohto rozhodnutia by sa mala využívať odbornosť agentúr Únie, najmä Európskeho strediska pre rozvoj odborného vzdelávania, a to v oblasti ich pôsobnosti.

               (37)

               Rozhodnutie č. 2241/2004/ES by sa preto malo zrušiť bez toho, aby tým bola dotknutá platnosť alebo status už vydaných dokumentov Europassu. Všetky zaužívané vzory dokumentov Europassu by sa mali zachovať v novom rámci dovtedy, kým sa nevykonajú potrebné zmeny alebo aktualizácie v súlade s týmto rozhodnutím. S cieľom zabezpečiť bezproblémový prechod na online platformu Europassu by internetový informačný systém Europassu, ustanovený rozhodnutím č. 2241/2004/ES, mal zostať v prevádzke dovtedy, kým nebude vytvorená a schopná prevádzky online platforma Europassu,

         PRIJALI TOTO ROZHODNUTIE:
   Článok 1
   Predmet úpravy a rozsah pôsobnosti
   1.   Týmto rozhodnutím sa zriaďuje európsky rámec na podporu transparentnosti a porozumenia v oblasti zručností a kvalifikácií získaných vo formálnom, neformálnom a informálnom prostredí, a to aj na základe praktických skúseností, mobility a dobrovoľníctva (ďalej len „Europass“).
   2.   Europass pozostáva z webových nástrojov a príslušných dostupných informácií vrátane informácií na podporu európskeho rozmeru poradenstva poskytovaných prostredníctvom online platformy a s podporou vnútroštátnych služieb, ktoré majú používateľom pomôcť lepšie komunikovať a prezentovať zručnosti a kvalifikácie a porovnávať kvalifikácie.
   3.   Europass sa zameriava na:

               a)

               jednotlivých koncových používateľov, ako sú učiaci sa, uchádzači o zamestnanie, pracujúci a dobrovoľníci, a

               b)

               príslušné zainteresované subjekty, ako sú poskytovatelia vzdelávania a odbornej prípravy, profesionáli v oblasti poradenstva, zamestnávatelia, verejné služby zamestnanosti, sociálni partneri, poskytovatelia práce s mládežou, mládežnícke organizácie a tvorcovia politík.

         4.   Používanie Europassu je dobrovoľné a nevznikajú tým žiadne iné povinnosti ani žiadne iné práva ako tie, ktoré sú vymedzené v tomto rozhodnutí.
   Článok 2
   Vymedzenie pojmov
   Na účely tohto rozhodnutia sa uplatňujú tieto vymedzenia pojmov:

               a)

               „dodatok k vysvedčeniu/osvedčeniu“ je dokument pripojený k vysvedčeniu/osvedčeniu o odbornom vzdelávaní a príprave alebo osvedčeniu o profesii, ktorý vydali príslušné úrady alebo orgány a ktorý má tretím stranám – najmä v zahraničí – umožniť lepšie rozumieť výsledkom vzdelávania, ktoré držiteľ kvalifikácie dosiahol, ako aj povahe, úrovni, kontextu, obsahu a statusu absolvovaného vzdelávania a prípravy a získaných zručností;

               b)

               „dodatok k diplomu“ je dokument pripojený k vysokoškolskému diplomu, ktorý vydali príslušné úrady alebo orgány a ktorý má tretím stranám – najmä v zahraničí – umožniť lepšie porozumieť výsledkom vzdelávania, ktoré držiteľ kvalifikácie dosiahol, ako aj povahe, úrovni, kontextu, obsahu a statusu absolvovaného vzdelávania a prípravy a získaných zručností;

               c)

               „Europass-dodatky“ sú súbor dokumentov, ako napríklad dodatky k diplomom a dodatky k vysvedčeniam/osvedčeniam, ktoré vydali príslušné úrady alebo orgány;

               d)

               „poradenstvo“ je nepretržitý proces, ktorý jednotlivcom umožňuje identifikovať vlastné schopnosti, zručnosti a záujmy prostredníctvom radu individuálnych a kolektívnych aktivít pri rozhodovaní sa o vzdelávaní, odbornej príprave a zamestnaní a pri riadení svojich individuálnych možností v oblasti vzdelávania, práce a v inom prostredí, kde sa tieto schopnosti a zručnosti učia alebo používajú;

               e)

               „európsky rozmer poradenstva“ je spolupráca a podpora na úrovni Únie na posilnenie politík, systémov a postupov v oblasti poradenstva v rámci Únie;

               f)

               „kvalifikácia“ je formálny výsledok postupu hodnotenia a validácie, ktorý sa dosiahne vtedy, keď príslušný úrad alebo orgán stanoví, že jednotlivec dosiahol výsledky vzdelávania zodpovedajúce určitému štandardu;

               g)

               „hodnotenie zručností“ je postup alebo metóda, ktoré sa používajú na hodnotenie, meranie a eventuálne na opis, prostredníctvom vlastného hodnotenia alebo hodnotenia osvedčeného treťou stranou alebo prostredníctvom oboch týchto hodnotení, zručností jednotlivcov získaných vo formálnom, neformálnom alebo informálnom prostredí;

               h)

               „vlastné hodnotenie zručností“ je postup systematického uvažovania jednotlivcov o vlastných zručnostiach ich porovnávaním s ustáleným opisom zručností;

               i)

               „informácie o zručnostiach“ sú dostupné kvantitatívne alebo kvalitatívne analýzy súhrnných údajov o zručnostiach z jestvujúcich zdrojov vo vzťahu k trhu práce a zodpovedajúcich vzdelávacích príležitostí v systéme vzdelávania a odbornej prípravy, ktoré môžu prispieť k poradenstvu a usmerňovaniu, náboru, voľbe vzdelávania, odbornej prípravy a kariérnemu postupu;

               j)

               „služby autentifikácie“ sú technické postupy, ako napríklad elektronický podpis a autentifikácia webových lokalít, ktoré používateľom umožňujú overiť si informácie, ako napríklad svoju totožnosť, prostredníctvom Europassu;

               k)

               „technická interoperabilita“ je schopnosť interakcie systémov informačných a komunikačných technológií s cieľom umožniť výmenu informácií, dosiahnutá dohodou všetkých strán a vlastníkov informácií;

               l)

               „validácia“ je postup, prostredníctvom ktorého príslušný úrad alebo orgán potvrdzuje, že jednotlivec dosiahol výsledky vzdelávania vrátane výsledkov získaných v neformálnom a informálnom vzdelávacom prostredí, ktoré sa merajú vzhľadom na určitý štandard, a ktorý pozostáva zo štyroch rôznych etáp, a to identifikácie, dokumentácie, hodnotenia a osvedčovania výsledkov hodnotenia v podobe úplnej kvalifikácie, kreditov alebo čiastočnej kvalifikácie podľa potreby a v súlade s vnútroštátnymi okolnosťami;

               m)

               „otvorené normy“ sú technické normy, ktoré sa vypracovali na základe spolupráce a uverejnili na bezplatné používanie ktoroukoľvek zainteresovanou stranou;

               n)

               „online platforma“ je webová aplikácia, ktorá poskytuje koncovým používateľom informácie a nástroje a umožňuje im vykonávať konkrétne úlohy online;

               o)

               „osobné údaje“ sú akékoľvek informácie týkajúce sa identifikovanej alebo identifikovateľnej fyzickej osoby.

         Článok 3
   Online platforma
   1.   Prostredníctvom online platformy poskytuje Europass webové nástroje:

               a)

               na dokumentovanie a opis osobných informácií v rôznych formátoch vrátane vzorov životopisu (curriculum vitae – CV);

               b)

               na dokumentovanie a opis zručností a kvalifikácií získaných prostredníctvom práce a vzdelávania vrátane mobility a dobrovoľníctva;

               c)

               na hodnotenie zručností a vlastné hodnotenie zručností;

               d)

               na dokumentovanie výsledkov vzdelávania týkajúcich sa kvalifikácií vrátane vzorov Europass-dodatkov podľa článku 5.

         Používanie nástrojov Europassu na hodnotenie zručností a vlastné hodnotenie zručností uvedené v písmene c) nesmie viesť priamo k formálnemu uznávaniu alebo vydávaniu kvalifikácií.
   2.   Online platforma Europassu poskytuje dostupné informácie alebo odkazy na dostupné informácie o týchto témach:

               a)

               možnosti vzdelávania;

               b)

               kvalifikácie a kvalifikačné rámce alebo systémy;

               c)

               možnosti validácie neformálneho vzdelávania a informálneho učenia sa;

               d)

               postupy uznávania a príslušná legislatíva v rôznych krajinách vrátane tretích krajín;

               e)

               služby ponúkajúce poradenstvo v oblasti nadnárodnej mobility v oblasti vzdelávania a budovania kariéry;

               f)

               informácie o zručnostiach vypracovaných na základe príslušných aktivít a agentúr na úrovni Únie v oblasti ich pôsobnosti;

               g)

               informácie o zručnostiach a kvalifikáciách, ktoré by mohli byť relevantné vzhľadom na konkrétne potreby štátnych príslušníkov tretích krajín, ktorí prichádzajú do Únie alebo majú v Únii pobyt, s cieľom podporiť ich začlenenie do spoločnosti.

         Článok 4
   Hlavné zásady a charakteristiky
   1.   Online platforma Europassu a webové nástroje vrátane ich obsahu a funkcie sa musia ľahko používať, musia byť bezpečné a sprístupnené všetkým používateľom bezplatne.
   2.   Online platforma Europassu a webové nástroje vrátane ich obsahu a funkcie musia byť dostupné pre osoby so zdravotným postihnutím v súlade s požiadavkami na dostupnosť ustanovenými v príslušnom práve Únie.
   3.   Webové nástroje Europassu používajú otvorené normy, ktoré sa majú sprístupniť bezplatne, aby ich členské štáty a ostatné zainteresované subjekty mohli na základe dobrovoľnosti opakovane používať.
   4.   Webové nástroje Europassu odkazujú na EKR v informáciách o kvalifikáciách, opisoch vnútroštátnych systémov vzdelávania a odbornej prípravy a pri iných súvisiacich témach podľa potreby a v súlade s vnútroštátnymi okolnosťami.
   5.   Online platforma Europassu môže používateľom poskytovať možnosť uchovávať osobné údaje, ako napríklad osobný profil. Na spracúvanie takýchto osobných údajov sa uplatňujú právne predpisy Únie o ochrane údajov. Používateľom sa sprístupní viacero možností, ktoré im umožnia obmedziť prístup k svojim údajom alebo k určitým atribútom.
   6.   Europass podporuje služby autentifikácie všetkých elektronických dokumentov alebo predkladaných informácií o zručnostiach a kvalifikáciách.
   7.   Webové nástroje Europassu sa poskytujú v úradných jazykoch inštitúcií Únie.
   8.   Webové nástroje Europassu podporujú a zabezpečujú technickú interoperabilitu a súčinnosti s inými relevantnými nástrojmi a službami poskytovanými na úrovni Únie a v prípade potreby na vnútroštátnej úrovni.
   Článok 5
   Europass-dodatky
   1.   Europass-dodatky vydávajú v súlade so vzormi príslušné úrady alebo orgány. V záujme zabezpečenia ľahkého porozumenia a poskytnutia úplných informácií je potrebné najmä dodržiavať poradie jednotlivých položiek vo vzoroch.
   2.   V záujme zabezpečenia relevantnosti a použiteľnosti dodatkov Komisia vypracuje vzory uvedené v odseku 1 a ak je to potrebné, zreviduje ich, a to v úzkej spolupráci a na základe konzultácií s členskými štátmi a ďalšími zainteresovanými subjektmi, ako sú Rada Európy a Organizácia Spojených národov pre vzdelávanie, vedu a kultúru.
   3.   Europass-dodatky sa vydávajú bezplatne a pokiaľ možno v elektronickej forme. Europass-dodatky sa vydávajú v jazyku príslušnej krajiny a podľa možnosti v ďalšom európskom jazyku.
   4.   Europass-dodatky nenahrádzajú pôvodné diplomy alebo vysvedčenia/osvedčenia a nepovažujú sa za formálne uznanie pôvodného diplomu alebo vysvedčenia/osvedčenia príslušnými úradmi alebo orgánmi iných krajín.
   Článok 6
   Úlohy Komisie
   1.   Komisia spravuje online platformu Europassu. V tejto súvislosti Komisia:

               a)

               zabezpečuje dostupnosť a vysokú kvalitu informácií na úrovni Únie alebo odkazov na takéto dostupné informácie, ako sa uvádza v článku 3 ods. 2;

               b)

               vyvíja, testuje a ak je to potrebné, aktualizuje online platformu Europassu vrátane otvorených noriem v súlade s potrebami používateľov a technickým pokrokom, ako aj so zmenami na trhu práce a v oblasti poskytovania vzdelávania a odbornej prípravy;

               c)

               sleduje a v prípade potreby zapracúva aktuálne technické zmeny, ktoré môžu zlepšiť dostupnosť Europassu pre staršie osoby a osoby so zdravotným postihnutím;

               d)

               zabezpečuje, aby každý vývoj alebo aktualizácia online platformy Europassu vrátane otvorených noriem prispievali ku konzistentnosti informácií a preukázali jasnú pridanú hodnotu;

               e)

               zabezpečuje, aby všetky webové nástroje, najmä nástroje hodnotenia a vlastného hodnotenia, boli plne otestované a bola zabezpečená ich kvalita, a

               f)

               zabezpečuje kvalitu a monitoruje účinnosť online platformy Europassu vrátane webových nástrojov v súlade s potrebami používateľov.

         2.   Komisia zabezpečuje účinné vykonávanie tohto rozhodnutia. V tejto súvislosti Komisia:

               a)

               zabezpečuje aktívnu účasť a zapojenie členských štátov do strategického plánovania vrátane stanovovania a riadenia strategických cieľov, zabezpečovania kvality a financovania a náležite zohľadňuje ich stanoviská;

               b)

               zabezpečuje aktívnu účasť a zapojenie členských štátov do vývoja, testovania, aktualizácie a hodnotenia online platformy Europassu vrátane otvorených noriem a náležite zohľadňuje ich stanoviská;

               c)

               na úrovni Únie zabezpečuje zapojenie sa relevantných zainteresovaných subjektov do vykonávania a hodnotenia tohto rozhodnutia;

               d)

               stanovuje vzdelávacie aktivity a výmeny osvedčených postupov medzi členskými štátmi a vo vhodnom prípade na žiadosť členských štátov napomáha partnerskému poradenstvu, a

               e)

               zabezpečuje, aby sa na úrovni Únie realizovali účinné a vhodné propagačné, poradenské a informačné aktivity s cieľom osloviť príslušných používateľov a zainteresované subjekty vrátane osôb so zdravotným postihnutím.

         Článok 7
   Úlohy členských štátov
   1.   Každý členský štát je zodpovedný za vykonávanie tohto rozhodnutia na vnútroštátnej úrovni prostredníctvom príslušných vnútroštátnych služieb bez toho, aby boli dotknuté vnútroštátne opatrenia týkajúce sa vykonávania a organizácie. V tejto súvislosti členské štáty:

               a)

               koordinujú činnosti týkajúce sa zavádzania webových nástrojov Europassu;

               b)

               podporujú používanie Europassu, informovanosť o ňom a jeho zviditeľňovanie;

               c)

               podporujú a poskytujú informácie o službách poskytujúcich poradenstvo pre nadnárodnú mobilitu v oblasti vzdelávania a budovania kariéry vrátane prípadných individuálnych poradenských služieb;

               d)

               sprístupňujú informácie o možnostiach vzdelávania, kvalifikáciách a postupoch uznávania, ktoré sú k dispozícii na online platforme Europassu, a to aj prostredníctvom odkazov na príslušné vnútroštátne webové lokality;

               e)

               zapájajú zainteresované subjekty zo všetkých príslušných odvetví a podporujú spoluprácu medzi zainteresovanými subjektmi vo verejnom a súkromnom sektore do činností vo svojej pôsobnosti.

         2.   Poskytovaním informácií na online platforme Europassu podľa článku 3 ods. 2 nevznikajú členským štátom žiadne ďalšie povinnosti.
   Článok 8
   Spracúvanie a ochrana údajov
   Opatrenia stanovené v tomto rozhodnutí sa vykonávajú v súlade s právnymi predpismi Únie o ochrane osobných údajov, najmä so smernicou Európskeho parlamentu a Rady 95/46/ES (9) a nariadením Európskeho parlamentu a Rady (ES) č. 45/2001 (10).
   Článok 9
   Monitorovanie a hodnotenie
   1.   Po prijatí tohto rozhodnutia podáva Komisia podľa potreby správy o pokroku a o predpokladanom budúcom vývoji v kontexte príslušných rámcov politiky v oblasti vzdelávania, odbornej prípravy a zamestnanosti.
   2.   Do 23. mája 2023 a následne každých päť rokov predloží Komisia Európskemu parlamentu a Rade hodnotiacu správu o vykonávaní a dosahu tohto rozhodnutia.
   3.   Hodnotenie vykonáva nezávislý orgán na základe kvalitatívnych a kvantitatívnych ukazovateľov, ktoré vypracuje Komisia po porade s členskými štátmi.
   Článok 10
   Účastnícke krajiny
   1.   Na činnostiach uvedených v tomto rozhodnutí sa môžu zúčastňovať aj členovia Európskeho hospodárskeho priestoru, ktorí nie sú členskými štátmi Únie, a to v súlade s podmienkami stanovenými v Dohode o Európskom hospodárskom priestore.
   2.   Zúčastniť sa tiež môžu pristupujúce krajiny, kandidátske krajiny a potenciálne kandidátske krajiny na pristúpenie k Únii v súlade s ich dohodami uzatvorenými s Úniou.
   Článok 11
   Finančné ustanovenia
   Vykonávanie tohto rozhodnutia na vnútroštátnej úrovni sa spolufinancuje prostredníctvom programov Únie. Ročné rozpočtové prostriedky schvaľuje Európsky parlament a Rada v rámci limitov viacročného finančného rámca.
   Článok 12
   Zrušovacie a prechodné ustanovenia
   1.   Rozhodnutie č. 2241/2004/ES sa zrušuje.
   2.   Internetový informačný systém Europassu, ustanovený rozhodnutím č. 2241/2004/ES, zostáva v prevádzke dovtedy, kým sa nevytvorí a nebude v prevádzke online platforma Europassu ustanovená týmto rozhodnutím.
   Článok 13
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Štrasburgu 18. apríla 2018

            Za Európsky parlament

            predseda

         A. TAJANI

            Za Radu

            predsedníčka

         L. PAVLOVA

      (1)  Ú. v. EÚ C 173, 31.5.2017, s. 45.

      (2)  Pozícia Európskeho parlamentu z 15. marca 2018 (zatiaľ neuverejnená v úradnom vestníku) a rozhodnutie Rady z 12. apríla 2018.

      (3)  Rozhodnutie Európskeho parlamentu a Rady č. 2241/2004/ES z 15. decembra 2004 o jednotnom rámci Spoločenstva pre transparentnosť kvalifikácií a schopností (Europass) (Ú. v. EÚ L 390, 31.12.2004, s. 6).

      (4)  Odporúčanie Rady z 22. mája 2017 týkajúce sa európskeho kvalifikačného rámca pre celoživotné vzdelávanie, ktorým sa zrušuje odporúčanie Európskeho parlamentu a Rady z 23. apríla 2008 o vytvorení európskeho kvalifikačného rámca pre celoživotné vzdelávanie (Ú. v. EÚ C 189, 15.6.2017, s. 15).

      (5)  Odporúčanie Rady z 20. decembra 2012 o potvrdzovaní neformálneho vzdelávania a informálneho učenia sa (Ú. v. EÚ C 398, 22.12.2012, s. 1).

      (6)  Uznesenie Rady a zástupcov vlád členských štátov, ktorí sa zišli na zasadnutí Rady, z 21. novembra 2008 o lepšom začlenení poradenstva do stratégií celoživotného vzdelávania (Ú. v. EÚ C 319, 13.12.2008, s. 4).

      (7)  Nariadenie Európskeho parlamentu a Rady (EÚ) 2016/589 z 13. apríla 2016 o Európskej sieti služieb zamestnanosti (EURES), prístupe pracovníkov k službám v oblasti mobility a o ďalšej integrácii trhov práce a o zmene nariadenia (EÚ) č. 492/2011 a (EÚ) č. 1296/2013 (Ú. v. EÚ L 107, 22.4.2016, s. 1).

      (8)  Nariadenie Európskeho parlamentu a Rady (EÚ) č. 1288/2013 z 11. decembra 2013, ktorým sa zriaďuje „Erasmus+“: program Únie pre vzdelávanie, odbornú prípravu, mládež a šport, a ktorým sa zrušujú rozhodnutia č. 719/2006/ES, č. 1720/2006/ES a č. 1298/2008/ES (Ú. v. EÚ L 347, 20.12.2013, s. 50).

      (9)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

      (10)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1).


title: Rozhodnutie Súdneho dvora z 13. marca 2018 o oficiálnych sviatkoch a súdnych prázdninách

text:
               7.5.2018

               SK

               Úradný vestník Európskej únie

               C 161/2

         ROZHODNUTIE SÚDNEHO DVORA
   z 13. marca 2018
   o oficiálnych sviatkoch a súdnych prázdninách
   (2018/C 161/02)
   SÚDNY DVOR
   so zreteľom na článok 24 ods. 2, 4 a 6 rokovacieho poriadku,
   keďže v súlade s týmto ustanovením je potrebné stanoviť zoznam oficiálnych sviatkov a vymedziť dni súdnych prázdnin,
   PRIJÍMA TOTO ROZHODNUTIE:
   Článok 1
   Zoznam oficiálnych sviatkov v zmysle článku 24 ods. 4 a 6 rokovacieho poriadku je stanovený takto:

               —

               Nový rok,

               —

               Veľkonočný pondelok,

               —

               1. máj,

               —

               Nanebovstúpenie Pána,

               —

               Turíčny pondelok,

               —

               23. jún,

               —

               15. august,

               —

               1. november,

               —

               25. december,

               —

               26. december.

         Článok 2
   Na obdobie od 1. novembra 2018 do 31. októbra 2019 sú dni súdnych prázdnin v zmysle článku 24 ods. 2 a 6 rokovacieho poriadku stanovené takto:

               —

               Vianoce 2018: od pondelka 17. decembra 2018 do nedele 6. januára 2019 vrátane,

               —

               Veľká noc 2019: od pondelka 15. apríla 2019 do nedele 28. apríla 2019 vrátane,

               —

               leto 2019: od utorka 16. júla 2019 do soboty 31. augusta 2019 vrátane.

         Článok 3
   Toto rozhodnutie nadobúda účinnosť v deň svojho uverejnenia v Úradnom vestníku Európskej únie.

      V Luxemburgu 13. marca 2018

            Tajomník

         A. CALOT ESCOBAR

            Predseda

         K. LENAERTS


title: Rozhodnutie Všeobecného súdu z 21. marca 2018 o súdnych prázdninách

text:
               7.5.2018

               SK

               Úradný vestník Európskej únie

               C 161/4

         ROZHODNUTIE VŠEOBECNÉHO SÚDU
   z 21. marca 2018
   o súdnych prázdninách
   (2018/C 161/03)
   VŠEOBECNÝ SÚD
   so zreteľom na článok 41 ods. 2 rokovacieho poriadku,
   PRIJÍMA TOTO ROZHODNUTIE:
   Článok 1
   Na súdny rok, ktorý sa začína 1. septembra 2018, sú dni súdnych prázdnin v zmysle článku 41 ods. 2 a 6 rokovacieho poriadku stanovené takto:

               —

               Vianoce 2018: od pondelka 17. decembra 2018 do nedele 6. januára 2019 vrátane;

               —

               Veľká noc 2019: od pondelka 15. apríla 2019 do nedele 28. apríla 2019 vrátane;

               —

               leto 2019: od pondelka 16. júla 2019 do soboty 31. augusta 2019 vrátane.

         Článok 2
   Toto rozhodnutie nadobúda účinnosť v deň svojho uverejnenia v Úradnom vestníku Európskej únie.

      V Luxemburgu 21. marca 2018

            Tajomník

         E. COULON

            Predseda

         M. JAEGER